RESEP: Persiese platbrood met groewe (nan-e barbari) | Netwerk24
Deur Errieda du Toit 28 Julie 2021 05:04
379 ml – 397 ml* louwarm water
12,5 ml kitsgis
510 g Gideon Milling ongebleikte, steengemaalde broodmeel
* Gebruik minder water in klam weer en meer water in somerweer
Blokkie koue botter om op warm brood te smeer
2,5 ml olie
Sesamsaad en nigellasaad (uiesaad) of papawersaad
Voeg water, meel en gis in 'n staanmenger se bak en knie tot 'n gladde, redelike sagte deeg wat net effentjies aan die onderkant van die bak bly kleef.
Smeer 'n bak met olie en plaas deeg daarin. Bedek en laat rys tot dubbel die grootte, sowat 1 uur. Knie liggies af, verdeel in twee stukke en vorm elke stuk in 'n langwerpige rol van 23 cm. Bedek ligweg.
Terwyl deeg rus, maak die meelglasuursel (roomal) so: Meng die bestanddele saam in 'n kastrolletjie en kook oor matige hitte terwyl jy roer, tot die mengsel verdik en die agterkant van 'n lepel bedek, sowat 1 minuut. Hou eenkant.
Voorverhit oond tot 230 °C. As jy 'n pizzasteen het, plaas dit op die laagste rak of die oondbodem. Werk met een deegwors op 'n slag. Druk liggies plat in 'n reghoek van 35 cm x 13 cm.
Smeer van die meelglasuur oor en druk met die vingerpunte of lang houtlepel se steel 5 groewe in die lengte af. Werk ferm sonder om dwarsdeur te druk. Daar sal van die glasuursel oorbly.
Sprinkel helfte van die saadmengsel oor. Laat gly dit uit op die pizzasteen of op 'n bakplaat en plaas op die middelste oondrak. Bak 15-18 minute tot mooi diep bruin. Plaas op afkoelrak en smeer met 'n blokkie botter in 'n vurk gedruk. Herhaal met ander brood.